**Kitöltési segédlet a Szociális Ösztöndíj Pályázat benyújtásához 2021/2022-e tanév tavaszi félév**

Általános tudnivalók:

A pályázat benyújtásakor a Hallgató aktuális szociális helyzetét igazoló dokumentumokat áll módunkban elfogadni.

A hallgató által aláírt egyszerűsített másolatban is benyújtható igazolásokat hitelesítve a következő módon kérjük: *“Eredetivel mindenben megegyező másolat. Település/Dátum/Hallgató aláírása*”.

Nyilatkozatokat két tanúval aláírt, eredeti példányban áll módunkban elfogadni.

Amennyiben a Hallgató igazolásai között nem magyar nyelvű dokumentumok is szerepelnek, szükséges mellékelni a magyar nyelvű fordítást. Nem szükséges hivatalos fordítás, azonban a fordítást az Egyetemi Szociális Ösztöndíj Bizottság ellenőrizheti.

**A szociális helyzet megállapításához szükséges adatok és igazolások összesítő táblázata**

|  |  |  |
| --- | --- | --- |
| **Adat** | **Szükséges dokumentum,****igazolás** | **Megjegyzés** |
| Hallgató neve | - |  |
| Hallgató Neptun-kódja | - |  |
| Hallgató telefonszáma |  |  |
| Hallgató e-mail címe |  |  |
| Hallgató eddigi beiratkozott féléveinek száma | - | Jelen pályázatban megnevezett szakján eddig beiratkozott félévek száma |
| Képzés finanszírozási formája  | - | magyar állami ösztöndíjas/önköltséges |
| Képzés helyszíne | - | Egri Campus/Jászberényi Campus |
| Arany János Tehetséggondozó Programban vett részt | Középfokú oktatási intézmény által kiállított eredeti igazolás a hallgató részére az Arany János Tehetséggondozó Programban való részvételéről.  | Egyéb igazolás bemutatására jelen pályázatban nincs szüksége!(50-es kód) |

|  |  |  |
| --- | --- | --- |
| A Hallgató hátrányos helyzetű vagy halmozottan hátrányos helyzetű | Hallgatói nyilatkozat | 1997. évi XXXI. törvény VIII. fejezet 67/A bekezdés alapján megállapított hátrányos vagy halmozottan hátrányos helyzet |
| A Hallgató gyámsága nagykorúsága miatt szűnt meg | Hallgatói nyilatkozat |  |
| A Hallgató félárva vagy árva | Halotti anyakönyvi kivonat másolata |  |
| Fogyatékossággal élő hallgató | Szakorvosi vélemény kivonata (a betegség megnevezését kitakarva) |  |
| Egészségi állapota miatt rászoruló hallgató | a hallgató egészségi állapota miatt orvosi kezelésre szorul és ez az állapot egy éve tart vagy előreláthatólag még legalább egy évig fennáll; szakorvosi igazolás |  |
| Családfenntartó Hallgató | Gyermek(ek) születési anyakönyvi kivonatának másolata |  |
| Nagycsaládos Hallgató | Ha a Pályázó nagycsaládos, szükséges csatolni a legalább két eltartott testvére születési anyakönyvi kivonatának másolatát |  |
| A Hallgató egy eltartóval él együtt | Hallgatói nyilatkozat |  |
| A Hallgató egyik/mindkét eltartója álláskereső | Hallgatói nyilatkozat |  |
| A Hallgatónak nincs eltartója | Hallgatói nyilatkozat |  |
| A Hallgatónak saját gyermeke van | Gyermek(ek) születési anyakönyvi kivonatának másolata. |  |
| A Hallgató korábban állami gondozott volt | Hallgatói nyilatkozat |  |

|  |  |  |
| --- | --- | --- |
| Igazolás a Hallgató állandó lakcíméről és vele közös háztartásban élők nevéről | **FIGYELEM! Kötelezően csatolandó:** Járási Hivatal / Önkormányzat által kiállított eredeti igazolás, Hatósági Bizonyítvány a hallgató állandó lakcíméről és a vele azonos címen lakók nevéről.  |  |
| Foglalkoztatott/Önfoglalkoztató személy - jövedelem igazolása | Bankszámlakivonat |  |
| Nyugdíjas személyNyugdíj, rokkantsági ellátás, rehabilitációs ellátás (pl.: egy háztartásban élő szülő, nagyszülő) | Bankszámlakivonat |  |
| 18 év feletti személy tanuló, hallgató (pl.: egy háztartásban élő testvér) | Iskolalátogatási igazolás, hallgatói jogviszony igazolás  |  |
| 18 év alatti személy (pl.: egy háztartásban élő testvér) | Születési anyakönyvi kivonat másolata |  |
| GYES-en, GYED-en lévő személy - igazolás a folyósítás összegéről | Bankszámlakivonat |  |
| Fogyatékkal élő személy - Fogyatékossági támogatás | Szakorvosi vélemény kivonata (a betegség megnevezését kitakarva) |  |
| Otthoni ápolást végző személy - Ápolási díj | Bankszámlakivonat |  |
| Tartós betegséggel élő személy - tartós betegséget igazoló szakorvosi igazolás | Szakorvosi vélemény kivonata (a betegség megnevezését kitakarva) |  |
| A Hallgató albérletben él | Bérleti szerződés másolata, a szükséges adatokkal (cím, bérleti díj) |  |
| Egyéb | pl.: az egyéb bármely bevételi forrást igazoló hivatalos dokumentum |  |

**Kiegészítő információ az egy főre jutó jövedelem kiszámításához:**

Jövedelemszámításkor a havonta rendszeresen mérhető jövedelmeknél az utolsó három hónap átlagát, egyéb jövedelmeknél pedig az utolsó egy év tizenketted részét kell figyelembe venni. Az egy főre eső jövedelem megállapításakor figyelmen kívül kell hagyni: a kizárólag tanulmányi alapon megállapított támogatást, az árvaellátást, a gyermekgondozási segélyt, a gyermeknevelési támogatást, a csecsemőgondozási díjat, a gyermekgondozási díjat, a családi pótlékot, a gyermektartásdíjat, a diákhitel összegét, a Bursa Hungarica ösztöndíj összegét.

**Hatósági Bizonyítvány**

Három hónapnál nem régebbi, Járási Hivatal / Önkormányzat által kiállított **EREDETI** igazolás, Hatósági Bizonyítvány a hallgató állandó lakcíméről és a vele azonos címen lakók nevéről igazolja a háztartásban élők létszámát. **FIGYELEM**: Amennyiben a pályázó önfenntartó vagy több háztartás van az állandó lakcímen vagy egyéb egyedi eset áll fenn, **a hallgatónak nyilatkoznia kell a hatósági bizonyítványban foglaltak eltéréséről. A hatósági bizonyítványban feltüntetett lakcím alapján határozzuk meg a felsőoktatási intézmény és a lakóhely közötti tömegközlekedés idejét és távolságát.**

Az Arany János Tehetséggondozó Programban részt vett Hallgatók középiskolai igazolásán kívül, egyéb igazolást nem szükséges benyújtania.